text: Saman við Býargartnaranum hjá Tórshavnar kommunu, roynir Viðarvøkstur og frílendi í løtuni eina nýggja sáldiskuffu, ið kann skilja grót úr avgrevstrarjørð, soleiðis at góð brúksjørð fæst burtur úr hesum tilfeingi.
text: #000000
text: Deildin fyri Viðarvøkstur og frílendi (fyrr Skógrøkt landsins) hevur í fleiri ár roynt at vísa á aðrar nýtslumøguleikar fyri virðismikla tilfeingið í avgrevstrinum, heldur enn, sum vanligt er, at tyrva hann í meir og minni ónýtiligar dungar.
text: #000001
text: Tí hevur verið tikið ímóti avgrevstri at nýta sum áskotsjørð í t.d. viðarlundunum í Gundadali, Langadali í Hoyvík og í Marknagili. Úrslitini av teimum fyrstu royndunum sýna greitt, at avgrevstur kann vera framúr góð vakstrarjørð til viðarvøkstur, um áskotið verður lagt út á rættan hátt. Eitt nú í Viðarlundini í Gundadali – økið móti Varðagøtu og økið vestanfyri og sunnanfyri Listasavnið.
text: #000002
text: Ítøkiliga, er ætlanin við royndini av hesi soldiskuffuni at finna nýtilig amboð at fáa góða mold, tað sum á donskum verður nevnt madjord, burtur úr ovasta jaðurinum av áskotinum.
text: #000003
text: Í hesum føri er sáldiskipanin sett soleiðis saman, at molar minni enn 50 mm fara ígjøgnum, meðan størri steinar liggja eftir í skuffuni.
text: #000004
text: Skipanin kann tó broytast, alt eftir tørvi. Skuffan, vit royna, er í tí minna endanum, bert uml. 0,6 m3, og hóskilig at festa á eina gravimaskinu á um 7 tons.
text: #000005
text: Fyrstu dagarnar varð sáldiskuffan roynd niðri á Boðanesi. Úrslitið sæst í skráanum á tí gøtustubba, sum gongur frá gamla grótbrotinum og oman móti Boðanesgjógv.
text: #000007
text: Týðuligur munur er at síggja, har sáldað jørð er nýtt, mótsett teirri, ið varð tikin beinleiðis úr tyrvingarrúgvuni.Fyrstu royndirnar hava gingið somikið væl, at hildið verður fram í Viðarlundini í Marknagili, men enn er langt á mál til eina endaliga niðurstøðu.
text: #000008
text: Meira fæst at vita við at venda sær til Trónd Leivsson, landsskógarvørð, á tlf 342400.
text: #000009
text: Jørðildið omaná føstu helluni, á donskum nevnt løsmasse, er tilverugrundarlagið á landi fyri flestøllum vøkstri v.m., og soleiðis fyri t.d. øllum vanligum landbúnaði og tilhoyrandi matvøruframleiðslu.
text: #000010
text: Tilfeingið eigur at verða handfarið so skynsamliga og burðardygt sum gjørligt, tí at í Føroyum er jørðildið ógvuliga lítið og avmarkað, sammett við flestu onnur lond.
text: #000011
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000017
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000018